钦定古今图书集成/明伦汇编/氏族典/第352卷 > 《廖用贤尚友录》 > 侯观
## 钦定古今图书集成/明伦汇编/氏族典/第352卷 > 《廖用贤尚友录》 > 侯观

按《畿辅通志》：“观，雄县人，成化进士，授登封令。勤恤民
隐，部使者以治行异等交荐，以父瓒位三品，例不得
为言官，授户部主事，升员外郎中。论年劳，升南京太
仆少卿。丁外艰，起改太常少卿，升户部右侍郎，转左。
武宗北巡，兼宪职，扈从回，赐荫予告。卒赠太子少保。”